ANEXA 22

Rezistența culorii la lumină artificială - încercare cu lampa cu descărcare în xenon pentru triunghiuri reflectorizante de avertizare

1. DOMENIU DE APLICARE

Prezenta anexă specifică o metodă de determinare a rezistenței culorii eșantioanelor de toate tipurile și de toate formele la acțiunea unei surse de lumină artificială reprezentativă pentru lumina naturală a zilei (D65).

2. PRINCIPIU

Un specimen din eșantioanele de încercare se expune luminii artificiale în condiții prescrise, alături de materialul de referință specificat (lână albastră).

3. MATERIALE DE REFERINȚĂ

Nivelurile de rezistență a culorii menționate în prezenta anexă se obțin prin comparație cu eșantioanele de referință specificate din lână albastră, sub rezerva expunerii în scopul verificării radiației maxime permise ca fiind contrastul maxim prevăzut în prezentul regulament ONU.

3.1. Eșantioanele de referință din lână albastră concepute și produse în Europa sunt identificate cu numere de la 1 la 8. Aceste eșantioane de referință sunt țesături din lână vopsite cu coloranții enumerați în tabelul A22-1. În scopul procedurii de încercare descrise în prezenta anexă, se folosesc doar eșantioanele de referință din lână albastră 5 și 7 descrise în tabelul A22-1. Tabelul A22-1 Coloranți pentru eșantioanele de referință din lână 5 și 7 Referință Colorant (conform Indexului culorilor) (1) 5 Cl Acid Blue 47 7 Cl Solubilised Vat Blue 5

4. SCARA DE GRI

Scara de gri este folosită pentru determinarea modificării culorii eșantioanelor în încercările de determinare a rezistenței culorii. Specificații colorimetrice exacte ale scării sunt prezentate în apendicele 1 la prezenta anexă.

4.1. Utilizarea scării este descrisă la punctul 2 din apendicele 1 la prezenta anexă.

5. APARATUL DE EXPUNERE CU LAMPĂ CU DESCĂRCARE ÎN XENON

Aparatul trebuie să fie o lampă cu descărcare în xenon răcită cu aer sau cu apă care permite expunerea eșantioanelor în conformitate cu EN ISO 4892-2.

5.1. Condițiile de expunere trebuie să corespundă cerințelor din tabelul A22-2. Tabelul A22-2 Parametri de încercare a rezistenței la agenți atmosferici Parametri de expunere Lampă răcită cu aer Lampă răcită cu apă Ciclu lumină/întuneric/pulverizare cu apă Lumină continuă fără pulverizare cu apă Lumină continuă fără pulverizare cu apă Temperatura standard pentru negru, doar în perioadele de iluminare (47 ± 3) °C folosind un termometru standard pentru negru (47 ± 3) °C folosind un termometru standard pentru negru Umiditatea relativă Aproximativ 40 % Aproximativ 40 % Filtre Filtre din sticlă plană Pentru cerințe, a se vedea punctul 5.2. Filtre din sticlă plană Pentru cerințe, a se vedea punctul 5.2. Radianță energetică (W/m2) controlată la: Plaja de lungimi de undă 300 nm - 400 nm 42 ± 2 42 ± 2 Intervalul de lungimi de undă 300 nm - 800 nm 550 630 Nota 1: Apa pulverizată pe eșantion nu trebuie să conțină silice în concentrație mai mare de 1 ppm. Concentrații mai mari ale silicei pot produce pete pe eșantioane și astfel pot determina variabilitatea rezultatelor. Apa de puritatea necesară poate fi obținută prin distilare sau printr-o combinație de deionizare și osmoză inversă. Nota 2: Nivelul radianței energetice trebuie stabilit la nivelurile de mai sus, dar variațiile în vârsta și transmitanța filtrelor, precum și variațiile de etalonare, înseamnă că, în general, marja de eroare va fi de ± 10 %.

5.2. Sursa de lumină Sursa de lumină constă într-o lampă cu descărcare în xenon cu temperatura de culoare corelată între 5 500 K și 6 500 K, ale cărei dimensiuni depind de tipul de aparat utilizat. Lampa cu descărcare în xenon trebuie să fie prevăzută cu filtre care asigură o simulare rezonabilă a radiației solare filtrate prin sticla plană obișnuită. Tabelul 3 prezintă cerințele privind radianța energetică spectrală relativă în cazul luminii emise prin filtrul de sticlă de lampa cu descărcare în xenon. Furnizorul aparatului de expunere are obligația de a prezenta certificarea că filtrele furnizate pentru încercările de expunere descrise în prezentul standard îndeplinesc condițiile prevăzute în tabelul A22-3. Tabelul A22-3 Cerințe privind radianța spectrală relativă a filtrelor din sticlă a, b, c, d, e pentru aparatele cu lampă cu descărcare în xenon folosite în prezentul standard. Banda spectrală Lungime de undă λ în nm Minimum % (c) Document CIE nr. 85, tabelul 4 plus sticlă plană % (d) , (e) Maximum % (c) l < 300 0,29 300 ≤ λ ≤ 320 0,1 ≤ 1 2,8 320 < λ ≤ 360 23,8 33,1 35,5 360 < λ ≤ 400 62,4 66,0 76,2 a Datele din tabelul A22-3 reprezintă radianța energetică în banda spectrală dată, exprimată ca procente din radianța totală de la 290 nm la 400 nm. Pentru a stabili dacă un anumit filtru sau set de filtre pentru lămpi cu descărcare în xenon îndeplinește condițiile prevăzute în tabelul A22-3, trebuie măsurată radianța spectrală între 250 nm și 400 nm. Radianța totală în fiecare bandă de lungime de undă se însumează și se împarte la radianța totală de la 290 nm la 400 nm. b Valorile minime și maxime din tabelul A22-3 au la bază peste 30 de măsurători ale radianței spectrale a lămpilor cu descărcare în xenon cu răcire cu apă sau aer și prevăzute cu filtre din sticlă din diferite loturi și de diferite vechimi. Valorile privind radianța spectrală se referă la filtre și lămpi cu descărcare în xenon care respectă recomandările producătorului cu privire la îmbătrânire. Pe măsură ce devin disponibile mai multe date privind radianța spectrală, este posibil să apară modificări minore ale limitelor. Valorile minime și maxime reprezintă cel puțin cele trei limite sigma din mediile tuturor măsurătorilor.

5.3. Echivalente de expunere la lumină pentru eșantioanele de referință din lână albastră folosite în încercările de rezistență la lumină realizate cu ajutorul unei lămpi cu descărcare în xenon Tabelul A22-4 Eșantion de referință din lână albastră Eșantion de referință din lână albastră 420 nm 300 nm–400 nm Nr. kj/m2 kj/m2 5 L6 340 13 824 7 L8 1 360 55 296

Pentru degradarea culorii până la gradul 4 pe scara de gri

6. PROCEDURĂ (EȘANTION DE REFERINȚĂ DIN LÂNĂ ALBASTRĂ)

6.1. Se plasează suporturile cu eșantioane în aparat și se expun în mod continuu la agenți atmosferici conform metodei descrise mai jos.

6.2. În același timp, se expun eșantioanele de referință din lână albastră fixate pe carton și se acoperă o treime a fiecăruia.

6.3. Doar o față a eșantioanelor destinate încercării trebuie expusă la agenții atmosferici și la lumină.

6.4. În timp ce specimenele se usucă, aerul din camera de încercare nu trebuie umidificat. Notă: Condițiile reale ale încercării rezistenței la agenții atmosferici depind de tipul aparatului utilizat.

6.5. Înainte de pregătirea specimenelor încercate pentru evaluare, acestea trebuie uscate la o temperatură de maximum 60 °C.

6.6. Eșantioanele de referință din lână albastră expuse trebuie tăiate astfel încât să aibă dimensiunile minime 15 mm x 30 mm; se taie la aceleași dimensiuni eșantioanele de referință din lână albastră neexpuse; se poziționează câte un eșantion de referință expus de fiecare parte a unui eșantion de referință neexpus.

6.7. Eșantioanele neexpuse din material textil identic cu cel al eșantioanelor de referință expuse sunt necesare ca referință pentru comparație în cadrul încercării de determinare a rezistenței la agenții atmosferici.

(1) Indexul culorilor (ediția a treia) este publicat de The Society of Dyers and Colourists, P.O. Box 244, Perkin House, 82 Grattan Road, Bradford BD1 2JB, UK, și de The American Association of Textile Chemists and Colorists, P.O. Box 12215, Research Triangle Park, NC 27709-2215, USA.

(c) Totalul valorilor din coloanele cu minime și maxime nu este 100 % deoarece reprezintă minimul și maximul datelor folosite. Pentru orice valoare a radianței spectrale, procentul calculat pentru benzile spectrale din tabelul A22-3 este egal cu 100 %. Pentru orice lampă cu descărcare în xenon prevăzută cu filtru din sticlă, procentul calculat în fiecare bandă spectrală trebuie să se încadreze în limitele minime și maxime din tabelul A22-2. Este posibil ca rezultatele să difere de la încercare la încercare dacă se folosesc aparate cu lămpi cu descărcare în xenon ale căror valori ale radianței spectrale variază la fel ca limitele de toleranță. Pentru informații specifice privind radianța spectrală a lămpilor cu descărcare în xenon și a filtrelor folosite, contactați producătorul aparatelor de expunere.

(d) Datele din tabelul 4 din documentul CIE nr. 85 plus sticlă plană au fost calculate înmulțind valorile din tabelul 4 din documentul CIE nr. 85 cu valoarea transmitanței spectrale a unei foi de sticlă plană cu grosimea de 3 mm (a se vedea ISO 11341). Aceste date sunt valori-țintă în cazul lămpilor cu descărcare în xenon prevăzute cu filtre din sticlă plană.

(e) În cazul tabelului 4 din documentul CIE nr. 85 cu sticlă plană, radianța UV între 300 nm și 400 nm este în general circa 9 %, iar radianța în spectrul vizibil (400 nm - 800 nm) este tipic circa 91 %, în condițiile în care sunt exprimate ca procent din radianța totală de la 300 nm la 800 nm. Raportul dintre radianța ultravioletă și cea vizibilă a eșantioanelor expuse luminii lămpii cu descărcare în xenon poate varia în funcție de numărul și caracteristicile de reflectanță ale specimenelor.